ผู้พัฒนาเกม Plague Inc. เตือน อย่าใช้เกมอ้างอิงการแพร่กระจายไวรัสโคโรน่า 
Ndemic Creations พับลิชเชอร์ของเกม Plague Inc. เกมที่เกี่ยวกับการแพร่กระจายของไวรัส ออกโรงเตือนอย่าใช้ตัวเกมมาอ้างอิงการแพร่กระจายไวรัสโคโรน่า ย้ำ Plague Inc. เป็นแค่เกมเท่านั้นจากการแพร่ระบาดของไวรัสโคโรน่าในช่วงที่ผ่านมา ส่งผลให้เกม Plague Inc. ซึ่งวางจำหน่ายเมื่อปี 2012 กลับมาได้รับความนิยมอีกครั้งในทุกแพลตฟอร์ม ทั้งสมาร์ทโฟน และพีซี จนทำให้ทีมผู้พัฒนาต้องออกแถลงการณ์เพื่อให้ผู้เล่นเข้าใจตรงกันว่า สิ่งที่เกิดขึ้นในเกม ไม่ควรใช้เป็นแหล่งอ้างอิงใดๆโปรดทำความเข้าใจว่า Plague Inc. เป็นแต่เพียงเกมเท่านั้น มิใช่โมเดลจำลองทางวิทยาศาสตร์ และการแพร่กระจายของไวรัสโคโรน่าเป็นสถานการณ์จริง ซึ่งส่งผลกระทบต่อผู้คนจำนวนมากทั้งนี้ เจมส์ วอห์น ผู้ก่อตั้ง Ndemic Creations เปิดเผยว่า ตัวเขาไม่ได้แปลกใจที่ตัวเกม Plague Inc. กลับมาได้รับความนิยมอีกครั้ง เนื่องจากทุกครั้งที่มีข่าวการเกิดโรคระบาด ตัวเกมก็มักจะได้รับความสนใจจากผู้คนเสมอๆ อย่างไรก็ตาม ข่าวสารหรือข้อมูลสำคัญ ก็ควรจะติดตามจากหน่วยงานสาธารณสุข หรือจากองค์การอนามัยโลกปัจจุบัน Plague Inc. ไม่ได้เป็นแต่เพียงวิดีโอเกมเท่านั้น แต่ยังถูกพัฒนาไปเป็นบอร์ดเกมอีกด้วย.
Ndemic Creations ออกโรงเตือน อย่าใช้ตัวเกมมาอ้างอิงการแพร่กระจายไวรัสโคโรน่า ย้ำ Plague Inc. เป็นแค่เกมเท่านั้น
Plague Inc.,ไวรัสโคโรน่า